**КОНКУРСНА ДОКУМЕНТАЦИЈА**

**ЈАВНО ГРАДСКО САОБРАЋАЈНО ПРЕДУЗЕЋЕ "НОВИ САД"**

**ИЗДАВАЊЕ У ЗАКУП УНУТРАШЊОСТИ ВОЗИЛА РАДИ**

**ИСТИЦАЊА РЕКЛАМНОГ САДРЖАЈА**

- **по врстама возила**

ЈГСП „Нови Сад“, Футошки пут 46, 21137 Нови Сад

**С А Д Р Ж А Ј**

|  |
| --- |
| **Страна** |
| **3 ПОЗИВ** |
| **4 ПРЕДМЕТ ЗАКУПА** |
| **4 УПУТСТВО ПОНУђАЧИМА О САЧИЊАВАЊУ ПОНУДЕ** |
| **10 ОБРАЗАЦ ПОНУДЕ** |
| **13 МОДЕЛ УГОВОРА** |

## ЈАВНО ГРАДСКО САОБРАЋАЈНО ПРЕДУЗЕЋЕ ''НОВИ САД", ИЗ НОВОГ САДА, ФУТОШКИ ПУТ 46

објављује јавни позив за прикупљање писаних понуда за

## ИЗДАВАЊЕ У ЗАКУП УНУТРАШЊОСТИ ВОЗИЛА РАДИ ИСТИЦАЊА РЕКЛАМНОГ

**САДРЖАЈА - по врстама возила**

Предвиђени период издавања у закуп je минимум месец дана, а максимално 5 година плус период имплементациje.

Предузеће у тренутку објављивања позива за прикупљање понуда на интернет страници предузећа може да понуди у закуп: 62 зглобна и 204 соло возила.

Понуду у складу са условима из конкурсне документације, доставити у затвореној коверти са назнаком:

### «ПОНУДА ЗА ЗАКУП УНУТРАШЊОСТИ ВОЗИЛА РАДИ ИСТИЦАЊА РЕКЛАМНОГ САДРЖАЈА - по

**врстама возила»**

### На полеђини коверте навести назив понуђача, адресу и број телефона.

**Позив за достављање понуда важи док се не уговори комплетан број возила предвиђен за издавање у закуп и врши се у циљу транспарентности и јавности поступка којим поједини оглашивач може да стекне доминантан положај приликом закупа већег броја возила.**

**ЈГСП НОВИ САД ће након сваког закљученог уговора, на званичној страници ЈГСП НОВИ САД (www.gspns.co.rs), објављивати обавештења о расположивом броју и врсти возила, преосталих за издавање у закуп.**

**ПОНУДЕ СЕ МОГУ ДОСТАВЉАТИ ПЕРИОДИЧНО И ТО: I**

**од 1-ог до 15-ог у текућем месецу, и то:**

### Рок за достављање понуда је од 1-ог до 15-ог у текућем месецу и то најкасније до 10,30 часова на писарници ЈГСП Нови Сад, Футошки пут 46, 21137 Нови Сад.

### Јавно отварање понуда које су пристигле од 1-ог до 15-ог у текућем месецу и то најкасније до 10,30 часова, обавиће се 15-ог у текућем месецу у 11,00 часова у просторијама ЈГСП Нови Сад, Футошки пут 46, 21137 Нови Сад у великој сали предузећа.

**II**

**од 15-ог у текућем месецу па до последњег дана у текућем месецу, и то:**

### Рок за достављање понуда је од 15-ог у текућем месецу па до последњег дана у текућем месецу и то најкасније до 10,30 часова на писарници ЈГСП Нови Сад, Футошки пут 46, 21137 Нови Сад.

### Јавно отварање понуда које су пристигле рачунајући од 15-ог (након 10,30 часова) у текућем месецу па до последњег дана у текућем месецу и то најкасније до 10,30 часова, обавиће се 1-ог у наредном месецу у 11,00 часова у просторијама ЈГСП Нови Сад, Футошки пут 46, 21137 Нови Сад у великој сали предузећа.

### Уколико истек рока за достављање и отварање понуда пада на нерадни дан, рок за достављање и отварање понуда се помера на први наредни радни дан.

Понуде се достављају на српском језику, у затвореној коверти, у свему према захтевима ЈГСП Нови Сад из конкурсне документације.

Понуду могу доставити правна и физичка лица.

Понуде које нису достављене у затвореној коверти, односно писмено, из коje се не може утврдити да се односи на понуду за закуп унутрашњости возила, неће се узимати у даље разматрање и биће неотворене враћене понуђачу.

### Врста средства обезбеђења за озбиљност понуде:

Као средство обезбеђења за озбиљност понуде, понуђач уз понуду доставља бланко сопствену меницу (потписану од стране овлашћеног лица из картона депонованих потписа и оверена печатом понуђача). Меница мора бити регистована у Регистру меница Народне банке Србије. Уз меницу понуђач доставља и менично овлашћење које мора да гласи на износ од 5% укупне вредности понуде без пореза на додату вредност (модел меничног овлашћења налази се у конкурсној документацији) и картон депонованих потписа.

### За све додатне информације у вези са предметним позивом, заинтересована лица се могу обратити путем имејла [prodaja@gspns.rs](mailto:prodaja@gspns.rs)

**Критеријум за избор понуде** **је највиша укупно понуђена цена исказана у понуди.**

**Понуде се достављају по врстама возила, а победник се бира по критеријуму највише укупно понуђене цене исказене у понуди за све врсте возила збирно а не појединачно.**

Уколико након избора најповољније понуде по предузеће, преостане слободних возила за издавање у закуп, Закуподавац ће избор понуђача извршити према рангу понуђача.

Нижа цена од цене утврђене одлуком Закуподавца, неће бити прихваћена односно узета у разматрање. Цене утврђене Одлуком Закуподавца број Одлуком 10570 од 21.12.2022 године на коју је Градско веће Града Новог Сада дало сагласност Решењем број 34-604/2023-II од 03.02.2023 године године, налазе се у прилогу конкурсне документације.

## ПРЕДМЕТ: ИЗДАВАЊЕ У ЗАКУП УНУТРАШЊОСТИ ВОЗИЛА РАДИ ИСТИЦАЊА

**РЕКЛАМНОГ САДРЖАЈА - по врстама возила**

|  |  |  |  |  |
| --- | --- | --- | --- | --- |
| **Редни број** | **Врста возила** | **Број возила** | **Минимални период закупа**  **који ЈГСП може**  **прихватити** | **Најнижа цена коју ЈГСП“Нови Сад“ може прихватити, не може бити нижа од цена**  **утврђених званичном Одлуком о утврђивању цене рекламно – пропагандних услуга ЈГСП**  **“Нови Сад“** |
| 1 | Аутобус, зглобни |  | 1 месец | динара без ПДВ-а |
| 2 | Аутобус, соло |  | 1 месец | динара без ПДВ-а |

**Напомена :**

**Унутрашњост возила Закуподавац издаје у закуп без инсталиране опреме потребне за истицање рекламног садржаја.**

**Опрема и инсталирање исте пада на терет Закупца.**

**Закупац је дужан да обезбеди сагласност надлежних државних органа да је инсталација његове електричне опреме у унутрашњости аутобуса у складу са прописима, да је испитана, атестирана и друго.**

**Закупац може вршити инсталацију опреме само на местима у возилу намењеним за исту (вертикалне површине на страни иза кабине возача и то на самој кабини возача и/или на констукцији првог точка и/или на конструкцији на почетку и крају одморишта без седишта код првих и других средњих врата и/или на бочним левим и десним плафонским хоризонталним површинама дуж целог возила и/или на плафонској површини ((соло возило - на почетку и/илисредини), (зглобно возило – на почетку и/или средини првог дела и/или иза хармонике на почетку и/или средини возила)), при томе водећи рачуна да не угрожава већ инсталиране системе у возилу (електроинсталације, систем видео надзора, систем за наплату карата).**

**Закуподавац ће пружити сву логистичку подршку Закупцу, приликом инсталирања опреме за истицање рекламног садржаја**

## УСЛОВИ ЗА УЧЕШЋЕ У ПОСТУПКУ ИЗБОРА НАЈПОВОЉНИЈЕ ПОНУДЕ ЗА ЗАКУП УНУТРАШЊОСТИ ВОЗИЛА И УПУТСТВО ПОНУђАЧИМА О САЧИЊАВАЊУ ПОНУДЕ

### Понуду саставити у складу са условима датим у позиву и конкурсној документацији.

1. **ОБАВЕЗНИ УСЛОВИ ЗА УЧЕШЋЕ:**

* Да је понуђач регистрован код надлежног органа, односно уписан у одговарајући регистар.
* Да понуђач као ни његов законски заступник није осуђиван за неко од кривичних дела као члан организоване криминалне групе, да није осуђиван за кривична дела против привреде, кривична дела против животне средине, кривично дело примања или давања мита, кривично дело преваре.
* Да је понуђач измирио доспеле порезе, доприносе и друге јавне дажбине у складу са прописима Републике Србије или стране државе када има седиште на њеној територији.
* Да понуђач у периоду од шест месеци који претходе месецу у ком је објављен позив за прикупљање понуда није био у блокади
* Да понуђач изјављује да је измирио све доспеле обавезе према ЈГСП „Нови Сад“, уколико је Закуподавац имао потраживања према понуђачу.

Понуђач понуду доставља сам или наступањем заједно са другим понуђачем или са подизвођачем када и за другог/ге учесника у заједничкој понуди и подизвођача доставља доказ о испуњености наведених услова.

### Понуђач испуњеност наведених услова доказује Изјавом, на Обрасцу 2

1. **СРЕДСТВА ФИНАНСИЈСКОГ ОБЕЗБЕЂЕЊА**

**А. ЗА ОЗБИЉНОСТ ПОНУДЕ**

Понуђач доставља бланко сопствену меницу са меничним овлашћењем (образац 3) да Закуподавац може меницу попунити на износ од 5% од укупне вредности понуде без ПДВ-а (од укупне вредности свих понуђених врста возила). Уз меницу и менично овлашћење, понуђач је дужан да достави у понуди

и картон депонованих потписа овлашћених лица. Меница мора бит регистрована код Народне Банке Србије (извод из регистра меница НБС).

Закуподавац задржава право да изврши проверу код Народне Банке Србије да ли је меница наведеног серијског броја регистрована.

Меница и менично писмо-овлашћење морају бити потписани од стране лица које је наведено у картону депонованих потписа и морају бити оверени печатом понуђача.

У конкурсној документацији је дат образац меничног овлашћења.

Закуподавац може да реализује достављену меницу за озбиљност понуде уколико понуђач:

* повуче своју понуду после отварања понуде, или
* одбије да закључи уговор након што понуда понуђача буде изабрана или
* не достави потписан уговор у року не дужем од пет дана рачунајући од дана када му је достављен уговор на потписивањe
* не достави средство обезбеђења за добро извршење посла на начин како је предвиђено моделом уговора.

Меница за озбиљност понуде ће бити враћена понуђачу, након закључења уговора, даном достављања средства обезбеђења за добро извршење посла.

У случају да понуђач не попуни серијски број менице у обрасцу меничног писма - овлашћења за озбиљност понуде, понуда неће бити одбијена као неприхватљива али Закуподавац задржава право да у случају да дође до наплате менице, на овлашћењу попуни серијски број исте.

### Закуподавац задржава право да у фази стручне оцене понуда захтева додатна објашњења понуда од стране понуђача и достављање документације, у циљу вредновања понуда. Уколико понуђач не поступи у складу са захтеваним објашњењима понуда, или се из достављених доказа не утврди испуњеност захтеваних услова из конкурсне документације, таква понуда ће бити одбијена као неприхватљива.

**Б. ЗА ПОНУДЕ ЧИЈА ЈЕ УКУПНА ВРЕДНОСТ ЈЕДНАКА ИЛИ ВЕЋА ОД 5.000.000,00 ДИНАРА ПОНУЂАЧ УЗ ПОНУДУ ДОСТАВЉА ОРИГИНАЛ ПИСМО О НАМЕРАМА ПОСЛОВНЕ БАНКЕ**

**ПОНУЂАЧА** којим пословна банка исказује обавезу да ће, по закључењу уговора, издати Понуђачу банкарску гаранцију **за добро извршење посла**, која је неопозива, без приговора, безусловна, наплатива на први позив, у износу од **5%** од укупне вредности понуде без ПДВ-а.

Рок важења банкарске гаранције за добро извршење мора бити 50 дана дуже од рока важења уговора, укључујући и имплементациони период.

Писмо о намерама банке **не сме садржати** нити један услов за издавање банкарске гаранције (нпр. достављање средстава обезбеђења од стране Налогодавца, кредитна способност Налогодавца, пословна политика банке која издаје гаранцију).

Банкарска гаранција **не сме садржати** додатне услове за исплату, краће рокове које од оних које одреди Закуподавац, мањи износ од оног који је одредио Закуподавац или промењену месну надлежност за решавање спорова.

Писмом о намерама банка **потврђује** да је при издавању писма утврдила бонитет понуђача и да ће у случају закључења уговора, гаранцију за добро извршење посла издати без постављања накнадних услова које Понуђач мора испунити да би гаранција за добро извршење посла била издата.

У случају подношења Писмо о намерама пословне банке Понуђача за издавање гаранције за добро извршење посла **стране** банке, тој банци мора бити додељен кредитни рејтинг коме одговара најмање ниво кредитног квалитета 3 (инвестициони ранг).

Кредитни рејтинг из претходног става додељује рејтинг агенција која се налази на листи подобних агенција за рејтинг коју је у складу са прописима објавила Народна банка Србије или подобна рејтинг агенција која се налази на листи регистрованих и сертификованих рејтинг агенција коју је објавило Европско тело за хартије од вредности и тржишта (European Securities and Markets Autthorities- ESMA)

**У прилогу Конкурсне документације налази се модел писма о намерама пословне банке (пример).**

|  |  |
| --- | --- |
| **Средства финансијског**  **обезбеђења треба да гласе на Закупца. Основни подаци о Закупцу су:** | * Јавно градско саобраћајно предузеће "Нови Сад" * Ул. Футошки пут 46, Нови Сад, Република Србија * Порески индентификациони број: 100277615 * Матични број: 08041822 * Број жиро-рачуна банке: 200-32551301001-14 * Назив банке где се води рачун: Банка Поштанска штедионица А.Д. Београд |

**НАПОМЕНА ЗА БАНКАРСКУ ГАРАНЦИЈУ ЗА ДОБРО ИЗВРШЕЊЕ ПОСЛА:**

Банкарску гаранцију за добро извршење посла доставља изабрани понуђач **у року од 10 дана од дана закључења уговора**, а у форми која је предвиђена моделом уговора.

Важност банкарске гаранције за добро извршење посла мора бити са **роком важности 50 дана дуже од рока важења уговора**, рачунајући и имплементациони период, и мора бити неопозива, без приговора, безусловна, наплатива на први позив.

**Банкарска гаранција за добро извршење посла може се активирати у износу доспелог потраживања уколико** буде кашњења у уплати дуже од **45 дана,** као и у случају било ког непоступања Закупца на начин и у року како је уговорено.

**МОДЕЛ ПИСМА О НАМЕРАМА ПОСЛОВНЕ БАНКЕ ЗА ИЗДАВАЊЕ ГАРАНЦИЈЕ ЗА ДОБРО ИЗВРШЕЊЕ ПОСЛА**

Обавештени смо да **(навести пуно пословно име понуђача)** са седиштем **(навести седиште понуђача)** (у даљем тексту Понуђач) намерава да преда понуду за закуп унутрашњости возила ради истицања рекламног садржаја. (у даљем тексту Понуда).

Овим актом потврђујемо за горе наведеног Понуђача да смо ми (**пуно пословно име банке**) са седиштем у **(навести седиште банке)** (у даљем тексту Банка) спремни да издамо банкарску гаранцију, неопозиву, без приговора, безусловну, наплативу на први позив, у износу од најмање 5% од укупне вредности понуде без ПДВ-а **(навести гaрантовани износ - цифрама и словима уписати гарaнтовани износ)** динара/ЕУРА, као средство обезбеђења **за добро извршење посла**, у корист Корисника Јавно градског саобраћајног предузећа Нови Сад, Футошки пут 46, Нови Сад, у случају да горе наведени Понуђач буде изабран за најповољнијег понуђача и са истим буде закључен уговор о закупу, након спроведеног поступка из става један овог писма.

Банка потврђује да је при издавању овог писма утврдила бонитет понуђача и да ће у случају закључења уговора, гаранцију за добро извршење посла издати без постављања накнадних услова које Понуђач мора испунити да би гаранција за добро извршење посла била издата.

Преузимајући обавезу овим актом, Банка обавезује како себе тако и своје правне следбенике.

Место и датум

Потпис овлашћеног лица и печат Банке гаранта

(навести име презиме и функцију лица које потписује писмо)

## НАПОМЕНА:

**Банка издаје писмо о намерама на свом мемеморандуму.**

## Достављено писмо о намерама треба по садржини да одговара датом примеру (моделу).

**Писмо мора бити потписано од стране овлашћених лица.**

**ЗА ДОБРО ИЗВРШЕЊЕ ПОСЛА ЗА ИЗАБРАНОГ ПОНУЂАЧА ЧИЈА ЈЕ ВРЕДНОСТ УГОВОРА МАЊА ОД 5.000.000,00 ДИНАРА:**

Понуђач коме је додељен уговор дужан је да у року и на начин предвиђен моделом уговора, достави као средство обезбеђења **за добро извршење посла** – БЛАНКО СОПСТВЕНУ МЕНИЦУ са меничним овлашћењем да Закуподавац може попунити меницу на износ 5% уговорене вредности без ПДВ-а.

Уз меницу и менично овлашћење, понуђач је дужан да достави и картон депонованих потписа овлашћених лица и доказ да је меница регистрована код Народне Банке Србије (извод из регистра меница НБС).

Меница и менично писмо-овлашћење морају бити потписани од стране лица које је наведено у картону депонованих потписа и морају бити оверени печатом понуђача.

Добро извршење посла подразумева поштовање свих уговорених обавеза на начин и у року како су уговорене.

Закуподавац има право да наплати меницу за добро извршење посла у свим ситуацијама када Закупац не поштује све уговорне обавезе на начин и у року који је уговорен, као што је: кашњење у уплати дуже од **45 дана (активира се у износу доспелог потраживања)** као и у случају било ког непоступања Закупца на начин и у року како је уговорено.

Закуподавац је дужан да након 50 дана од дана истека уговора, без одлагања, исто врати Понуђачу коме је додељен уговор.

**КРИТЕРИЈУМ ЗА ИЗБОР ПОНУДЕ:**

Критеријум за избор најповољније понуде  **је највиша укупно понуђена цена исказана у понуди**.

**Резервни критеријум** - уколико 2 или више понуђача доставе понуду са идентичним ценом а притом нема више расположивих возила за издавање у закуп, победник ће се одредити на лицитацији која ће бити одржана на истом месту где и отварање понуда за седам календарских дана о чему ће учесници који су једнако рангирани добити посебно писано обавештење на емаил. На лицитацији која ће се вршити лицитирањем веће укупно понуђене цене, победник ће бити онај ко излицитира највећу укупну цену.

**Понуде се дају до једне године по временским периодима дефинисаним ценовником а преко једне године по временским периодима и ценама за тај временски период**. ( Нпр. понуда од 3 године и 5 месеци се рачуна по ценама из ценовника као 3 x дванаестомесечни закуп, 1 x цена за тромесечни закуп и 2 x цена за једномесечни закуп. Понуда од 2 године и 6 месеци се рачуна као 2 x дванестомесечни закуп, 1 x шестомесечни закуп према ценама из ценовника)

**Понуђени период дужине закупа мора бити истоветан за све врсте возила у понуди**. Понуда која садржи различите дужине закупа возила по врстама возила биће одбијена као неприхватљива.

### Уколико након избора најповољније понуде по предузеће, преостане слободних возила за издавање у закуп, Закуподавац ће избор понуђача извршити према рангу понуђача.

1. ЈГСП „Нови Сад“ неће прихватити понуду или било који део понуде (прилог) који је достављен путем факса.
2. ЈГСП „Нови Сад“ не прихвата никакво додатно условљавање.
3. У зависности од броја изнајмљених возила, ЈГСП „Нови Сад“ приликом реализације уговора одобрава попуст на јединичне цене из ценовника, у складу са Одлуком 10570 од 21.12.2022 године на коју је Градско веће Града Новог Сада дало сагласност Решењем број 34-604/2023-II од 03.02.2023 године на следећи начин:

|  |  |
| --- | --- |
| **Број возила у закупу** | **Попуст** |
| Од 0 до 2 | 0 % |
| Од 3 до 5 | 5% |
| Од 6 до 10 | 10% |
| Од 11 до 20 | 15% |
| Од 21 до 30 | 20% |
| Од 31 до 50 | 25% |
| Од 51 до 100 | 30 % |
| Од 101 до 150 | 40 % |
| Од 151 и више | 50 % |

Количински попуст се одобрава и у случају проширења закупа са мање површине на већу и са веће на мању.

ЈГСП „Нови Сад“ одобрава попуст сходно укупном броју возила у закупу по свим закљученим уговорима са Закупцем у оквиру обрачунског месеца.

**КОМЕРЦИЈАЛНИ УСЛОВИ:**

**Понуђач ће у Обрасцу бр.1 (ОБРАЗАЦ ПОНУДЕ) навести:**

### Цене у понуди - Јединичне цене, изражене у динарима, по врстама возила

1. **Минимални период закупа**

### Број возила

1. **УСЛОВИ И НАЧИН ПЛАЋАЊА**:

### Закупнину за сва возила из предмета уговора, Закупац плаћа:

* + **једнократно** - у року од 8 дана од дана закључења уговора

### ИЛИ

* + **у једнаким месечним ратама – у року од 5 дана од достављања фактуре.**

**Изузев током имплементационог периода, када плаћа закупнину за број комерцијално искоришћених возила, у року од 5 дана од дана достављања фактуре.**

**НАЧИН ПОДНОШЕЊА ПОНУДА:**

1. Понуда мора бити на оригинал обрасцима или обрасцима који имају идентичан садржај као и обрасци из садржаја конкурсне документације, читко попуњеним. Понуђач мора да попуни заглавље модела уговора (тачка 1. Модела уговора), потписује и оверава печатом.
2. Понуде се подносе у затвореној коверти:

I – од 1-ог до 15-ог у текућем месецу, и то:

Рок за достављање понуда је од 1-ог до 15-ог у текућем месецу и то најкасније до 10,30 часова на писарници ЈГСП, Футошки пут 46, 21137 Нови Сад.

Јавно отварање понуда које су пристигле од 1-ог до 15-ог у текућем месецу и то најкасније до 10,30 часова, обавиће се 15-ог у текућем месецу у 11,00 часова у просторијама ЈГСП, Футошки пут 46, 21137 Нови Сад.

II – од 15-ог у текућем месецу па до последњег дана у текућем месецу, и то:

Рок за достављање понуда је од 15-ог у текућем месецу па до последњег дана у текућем месецу и то најкасније до 10,30 часова на писарници ЈГСП, Футошки пут 46, 21137 Нови Сад.

Јавно отварање понуда које су пристигле рачунајући од 15-ог (након 10,30 часова) у текућем месецу па до последњег дана у текућем месецу и то најкасније до 10,30 часова, обавиће се 1-ог у наредном месецу у 11,00 часова у просторијама ЈГСП, Футошки пут 46, 21137 Нови Сад.

На коверти означити тачан назив позива, адресу за пријем понуда и текст :

## „ПОНУДА ЗА ЗАКУП УНУТРАШЊОСТИ ВОЗИЛА РАДИ ИСТИЦАЊА РЕКЛАМНОГ

**САДРЖАЈА- по врстама возила„**

1. На полеђини коверте навести назив, адресу, телефон и лице за контакт подносиоца понуде.
2. Сви обрасци морају бити оверени и потписани од стране овлашћеног лица понуђача.

Уколико понуда није достављена на начин како је то захтевано конкурсном документацијом, ЈГСП „Нови Сад“ ће најпре захтевати разјашњење спорних нејасноћа и неправилности, уколико исте не буду отклоњене у остављеном року, понуда ће бити одбијена као неприхватљива.

**МОДЕЛ УГОBОРА - Образац 4**

Понуђач, а у случају заједничке понуде овлашћени представник, попуњава заглавље модела уговора (тачка 1 модела уговора), потписује исти и оверава, а може попунити и битне елементе уговора - цене, начин и рок плаћања.

Уколико исти не буду попуњени, а попуњени су у Обрасцу понуде, биће меродавни подаци из понуде.

|  |  |
| --- | --- |
| **ОБРАЗАЦ ПОНУДЕ** | **Образац 1 страна 1/2** |

**П О Н У Д А**

Број понуде:\_\_\_\_\_\_\_\_\_\_\_\_\_ Датум:\_\_\_\_\_\_\_\_\_\_\_\_\_\_

|  |  |
| --- | --- |
| **Назив понуђача** |  |
| **Назив и седиште понуђача (улица, број, место)** |  |
| **Лице за контакт** |  |
| **Број телефона** |  |
| **Број факса** |  |
| **Електронска пошта** |  |
| **Матични број понуђача** |  |

У складу са позивом, достављамо Вам понуду за:

## ИЗДАВАЊЕ У ЗАКУП УНУТРАШЊОСТИ ВОЗИЛА РАДИ ИСТИЦАЊА РЕКЛАМНОГ САДРЖАЈА

|  |  |  |  |  |  |
| --- | --- | --- | --- | --- | --- |
| Број | Врста возила | Број возила за закуп | Понуђен  период  закупа | Јединична цена по возилу на месечном нивоу, без ПДВ-а | Укупна вредност по врстама возила,  без ПДВ-а |
| 1 | Аутобус, зглобни |  |  |  |  |
| 2 | Аутобус, соло |  |  |  |  |
| **Укупна вредност без ПДВ-а** | | | | |  |

|  |  |  |
| --- | --- | --- |
|  | Заокружити 1. или 2. | |
|  | **1.** | **2.** |
| Понуђени начин плаћања закупнине за сва возила, Закупац плаћа: | **ЈЕДНОКРАТНО - АВАНСНО**  у року од 8 дана од дана закључења уговора | **У РАТАМА:**  У једнаким месечним ратама у року од 5 дана од  **достављања** фактуре. Изузев током имплементационог периода, када плаћа  закупнину за број комерцијално искоришћених |
|  |  | возила, **у року од 5 дана од дана достављања** |
|  |  | **фактуре** |

ПОНУЂАЧ

М.П.

|  |  |
| --- | --- |
| **ОБРАЗАЦ ПОНУДЕ**  **Изјава о испуњености услова за учешће у поступку** | **Образац 2 страна 1/1** |

### Под пуном материјалном и кривичном одговорношћу изјављујем да испуњавам услове захтеване конкурсном документацијом и то:

1. Да сам као понуђач/подизвођач/учесник заједничке понуде регистрован код надлежног органа, односно уписан у одговарајући регистар.
2. Да као понуђач/подизвођач/учесник заједничке понуде, као и његов законски заступник нисам осуђиван за неко од кривичних дела као члан организоване криминалне групе, да нисам осуђиван за кривична дела против привреде, кривична дела против животне средине, кривично дело примања или давања мита, кривично дело преваре.
3. Да сам као понуђач/подизвођач/учесник заједничке понуде измирио доспеле порезе, доприносе и друге јавне дажбине у складу са прописима Републике Србије или стране државе када има седиште на њеној територији
4. Да као понуђач у периоду од шест месеци који претходе месецу у ком је објављен позив за прикупљање понуда нисам био у блокади
5. Да као понуђач изјављујем да сам измирио све доспеле обавезе према ЈГСП „Нови Сад“, уколико је Закуподавац имао потраживања према мени.

### НАПОМЕНА:

**А. Закуподавац задржава право да пре сачињавања Извештаја о стручној оцени понуда са предлогом о додели уговора тражи од понуђача чија је понуда оцењена као најповољнија да достави на увид оригинал или оверену копију свих или појединих доказа о испуњености услова за учешће у поступку (тачке 1-5).**

### Б. Ако понуђач у остављеном, примереном року који не може бити краћи од пет дана, не достави на увид оригинал или оверену копију тражених доказа, Закуподавац може његову понуду одбити као неприхватљиву.

ПОНУЂАЧ

М.П.

|  |  |
| --- | --- |
| **ОБРАЗАЦ ПОНУДЕ - МЕНИЧНО ПИСМО-ОВЛАШЋЕЊЕ** | **Образац 3 страна 1/1** |

На основу Закона о меници („Сл.лист ФНРЈ“ бр. 104/46 и 18/58, „Сл.лист“ СФРЈ бр. 16/65, 54/70 и 57/89, Сл.лист СРЈ“ бр.46/96) и Закона о платним услугама (СЛ.ГЛ.РС 139/2014)

|  |  |
| --- | --- |
| **ДУЖНИК:** |  |
| **МАТИЧНИ БРОЈ:** |  |
| **ПИБ:** |  |
| **ТЕКУЋИ РАЧУН ДУЖНИКА:** |  |

## ИЗДАЈЕ МЕНИЧНО ПИСМО-ОВЛАШЋЕЊЕ

**- за корисника бланко сопствене менице -**

### КОРИСНИК: ЈАВНО ГРАДСКО САОБРАЋАЈНО ПРЕДУЗЕЋЕ "Нови Сад", из Новог Сада, Футошки пут 46 (у даљем тексту : Поверилац)

Предајемо Вам бланко сопствену (соло) меницу и овлашћујемо Повериоца, да меницу серијски број

може попунити у износу од 5% укупне вредности понуде без ПДВ за

### ИЗДАВАЊЕ У ЗАКУП УНУТРАШЊОСТИ ВОЗИЛА РАДИ ИСТИЦАЊА РЕКЛАМНОГ САДРЖАЈА –

**по врсти возила.**

Овлашћујемо Јавно градско саобраћајно предузеће "Нови Сад", **да попуни меницу на износ од 5% укупне вредности понуде без ПДВ-а** и да безусловно, неопозиво, и без протеста и трошкова, вансудски у складу са важећим прописима изврши наплату са свих рачуна Дужника код свих пословних банака, а у корист Повериоца Јавног градског саобраћајног предузећа "Нови Сад", Футошки пут 46, Нови Сад.

Овлашћујемо банке код којих имамо рачуне да исплату - плаћање изврше на терет свих наших рачуна, као и да поднети налог за наплату заведу у редослед чекања у случају да на рачунима уопште нема или нема довољно средстава или због поштовања приоритета у наплати са рачуна.

Дужник се одриче права на повлачење овог овлашћења, на стављање приговора на задужење и на сторнирање задужења по овом основу за наплату.

Поверилац може захтевати исплату менице ако:

* Дужник повуче своју понуду после отварања понуде
* Дужник одбије да закључи уговор након што понуда Дужника буде изабрана као најповољнија
* Дужник не достави потписан уговор у року не дужем од пет дана рачунајући од дана када му је достављен уговор на потписивање
* Дужник након закључења уговора, у захтеваном року, не достави банкарску гаранцију или меницу за добро извршење посла.

|  |  |
| --- | --- |
| МЕСТО И ДАТУМ | ИЗДАВАЛАЦ МЕНИЦЕ |

М.П.

|  |  |
| --- | --- |
| **ОБРАЗАЦ ПОНУДЕ-МОДЕЛ УГОВОРА** | **Образац 4** |

## У Г О В О Р

**О ЗАКУПУ РЕКЛАМНОГ ПРОСТОРА НА УНУТРАШЊОСТИ ВОЗИЛА**

1. **Јавно градско саобраћајно предузеће „Нови Сад“**, Нови Сад, Футошки пут бр.46, које заступа директора \_\_\_\_\_\_\_\_\_\_\_\_\_\_\_\_, (у даљем тексту: Закуподавац)

и

1. **(пословно име) (седиште)**, , који заступа директор (у даљем тексту Закупац)

### Предмет уговора:

Издавање у закуп унутрашњости возила на укупно возила, и то на:

зглобних аутобуса,\_\_\_\_ соло аутобуса, ради истицања рекламног садржаја, у свему према спецификацији рекламног простора из понуде Закупца број

од која чини саставни део овог уговора као и конкурсна документација из огласа,

на период од месеци плус имплементациони период.

Списак (спецификација) рекламног простора који се издаје у закуп (гаражни број возила, тип возила и др.) - биће утврђени након потписивања уговора, између закуподавца и закупца и чиниће саставни део уговора.

Закуподавац задржава право да у току уговореног периода измени спецификацију из претходног става, тако што ће возило које је наведено у спецификацији заменити возилом другог гаражног броја истог типа, у случају немогућности да се истакне рекламни садржај на возило/има која су наведена у спецификацији (расход возила, оштећење возила услед саобраћајне незгоде, возило дужи временски период ван саобраћаја и др.), о чему ће писаним путем обавестити Закупца.

Унутрашњост возила Закуподавац издаје у закуп без инсталиране опреме потребне за истицање рекламног садржаја, без услуге штампе и припреме.

Опрема и инсталирање исте пада на терет Закупца.

Закупац је дужан да обезбеди сагласност надлежних државних органа да је инсталација његове електричне опреме у унутрашњости аутобуса у складу са прописима, да је испитана, атестирана и друго.

Закупац може вршити инсталацију опреме само на местима у возилу намењеним за исту (вертикалне површине на страни иза кабине возача и то на самој кабини возача и/или на констукцији првог точка и/или на конструкцији на почетку и крају одморишта без седишта код првих и других средњих врата и/или на бочним левим и десним плафонским хоризонталним површинама дуж целог возила и/или на плафонској површини ((соло возило - на почетку и/илисредини), (зглобно возило – на почетку и/или средини првог дела и/или иза хармонике на почетку и/или средини возила)), при томе водећи рачуна да не угрожава већ инсталиране системе у возилу (електроинсталације, систем видео надзора, систем за наплату карата).

Закупац има муђућност избора расположивих возила, врсте опреме и других средсатва за истицање рекламног садржаја.

Закуподавац ће пружити сву логистичку подршку Закупцу, приликом инсталираwа опреме за истицањње рекламног садржаја.

### Члан 1.

Закуподавац даје Закупцу у закуп унутрашњост возила из предмета овог уговора, који инсталира опрему, поставља, обликује, реализује, одржава у исправном стању рекламни садржај, скида рекламни садржај након истека закупног периода, деинсталира опрему из сваког возила и иста доводи у стање у коме су била пре истицања рекламе.

Рекламни простор из ст. 1. дефинисан је Одлуком ЈГСП Нови Сад бр. 10570 од 21.12.2022 године

на коју је Градско веће Града Новог Сада дало сагласност Решењем број 34-604/2023-II од 03.02.2023 године.

### Члан 2.

Закуп почиње да тече наредног дана од добијања обавештења од Закуподавца о могућности приступа возилу, у циљу постављања рекламног садржаја и важи за период закупа за свако возило појединачно, с тим да закупни период за последње возило мора да почне до истека имплементационог периода од

месеци од дана ступања Уговора на снагу.

Имплементациони период је време за које ће се извршити довођење возила у стање комерцијалне експлоатације (постављање опреме) и у оквиру кога ће се вршити ограничено коришћење и плаћање закупнине за возила.

Након истека имплементационог периода и то без обзира на број опремљених и искоришћених возила, биће вршено фактурисање уговорене суме за закуп свих возила.

Имплементациони период зависи од броја закупљених возила и дужине трајања закупа:

|  |  |
| --- | --- |
| **Број возила у закупу** | **Имплементациони период** |
| од 0 до 2 возила | 1 дан |
| од 3 до 5 | 3 дана |
| од 6 до 10 | 5 дана |
| од 11 до 20 | 10 дана |
| од 21 до 30 | 15 дана |
| од 31 до 50 | 25 дана |
| од 51 до 100 | 50 дана |
| од 101 до 150 | 75 дана |
| од 151 и више | 133 дана |
| од 151 и више за петогодишњи закуп | 305 дана |

Закуподавац је дужан да води евиденцију о броју возила, врсти возила, гаражним бројевима возила, изласку возила у саобраћај, и периоду трајања закупа за свако појединачно возило.

### Члан 3.

Висина закупнине возила из члана 1. овог уговора, одређена је овим уговором, а на основу понуде Закупца број од . године, која је саставни део уговора, и биће фактурисана по ценама месечног закупа возила и то:

|  |  |  |  |  |  |
| --- | --- | --- | --- | --- | --- |
| Број | Врста возила | Број возила за закуп | Понуђени  период  закупа | Јединична цена по возилу на  месечном нивоу, без ПДВ-а | **Укупна вредност по врстама возила,**  **без ПДВ-а** |
| 1 | Аутобус, зглобни |  |  |  |  |
| 2 | Аутобус, соло |  |  |  |  |
| **Укупна вредност без ПДВ-а** | | | | |  |

Према члану 32. став 2. Одлуке о јавном превозу путника на територији града Новог Сада у унутрашњем делу возила дозвољено је постављање рекламно-пропагандних порука, односно видео-уређаја, осим на местима на којима су истакнути натписи, ознаке и обавештења о јавном превозу, под условима које одреди Предузеће.

У зависности од броја изнајмљених возила, ЈГСП „Нови Сад“ одобрава попуст на Уговорене јединичне

цене у складу са Одлуком бр. 10570 од 21.12.2022 године, на коју је Градско веће Града Новог Сада дало сагласност Решењем број 34-604/2023-II од 03.02.2023 године, на следећи начин:

|  |  |
| --- | --- |
| **Број возила у закупу** | **Попуст** |
| Од 0 до 2 | 0 % |
| Од 3 до 5 | 5% |
| Од 6 до 10 | 10% |
| Од 11 до 20 | 15% |
| Од 21 до 30 | 20% |
| Од 31 до 50 | 25% |
| Од 51 до 100 | 30 % |
| Од 101 до 150 | 40 % |
| Од 151 више | 1. % |

Закуподавац одобрава попуст сходно укупном броју возила у закупу по свим закљученим уговорима са Закупцем у оквиру обрачунског месеца.

### Члан 4.

Закупнину за сва возила из предмета уговора, Закупац плаћа:

* једнократно - у року од 8 дана од дана закључења уговора, **или**
* у једнаким месечним ратама – у року од 5 дана од **достављања** фактуре.

Изузев током имплементационог периода, када плаћа закупнину за број **комерцијално искоришћених возила**, **у року од 5 дана од дана достављања фактуре**.

Након истека имплементационог периода, Закупац се обавезује да плаћа закупнину за сва возила без обзира на број комерцијално искоришћених возила.

Закуподавац је дужан да уз фактуру достави и оверен списак возила за који се издаје фактура.

Закупац се обавезује да Закуподавцу уплате из претходног става овог члана изврши на текући рачун ЈГСП „Нови Сад“ број 200-3255130101001-14 који се води код Банке Поштанска штедионица АД Београд.

Закуподавац гарантује Закупцу, да у случају измене ценовника о закупу рекламних површина од стране Закуподавца током трајања овог Уговора, тако да се њиме прописују ниже цене закупа рекламног простара у унутрашњости возила те ниже цене ће се аутоматски примењивати и на Закупца. У случају да дође до повећања цена у ценовнику закуподавца, то неће имати утицаја на цену утврђену овим уговором прве две године од закључења овог уговора а након истека тог рока цене утврђене овим уговором се могу повећати само до процента просечне годишње стопе инфлације мерене индексом потрошачких цена према последњем податку органа надлежног за послове статистике.

### Члан 5.

У СЛУЧАЈУ ДА ЈЕ ВРЕДНОСТ УГОВОРА ЈЕДНАКА ИЛИ ВЕћА ОД 5.000.000,00 ДИНАРА БЕЗ ПДВ-а

Закупац се обавезује да као средство обезбеђења наплате потраживања по основу закупнине и извршења других преузетих обавеза по основу овог уговора укључујући и обавезу уклањања рекламе после истека рока закупа односно оштећења аутобуса приликом уклањања рекламе или било ког носача медија , у року од 10 дана од закључења уговора, Закуподавцу преда банкарску гаранцију која је неопозива, без приговора, безусловна, наплатива на први позив, у вредности од 5% од укупне вредности уговора без ПДВ-а, која мора важити 50 дана дуже од рока важења уговора, укључујући и имплементациони период.

У случају реализације банкарске гаранције из става 1. Овог члана, Закупац је дужан да достави нову банкарску гаранцију, која је неопозива, без приговора, безусловна, наплатива на први позив, у вредности од 5% нереализованог дела вредности уговора без ПДВ-а, која мора важити 50 дана дуже од рока важења уговора.

Закуподавац може банкарску гранцију из става 1. и 2. овог члана пустити на реализацију и у случају кашњења у уплати дуже од **45 дана,** као и у случају било ког непоступања Закупца на начин и у року како је уговорено.

Наплатом банкарске гаранције, Закуподавац стиче право да једнострано раскине уговор о закупу и захтева накнаду штете.

Наплата банкарске гаранције не утиче на право Закуподавца да захтева накнаду потпуне штете.

У СЛУЧАЈУ ДА ЈЕ ВРЕДНОСТ УГОВОРА МАЊА ОД 5.000.000,00 ДИНАРА БЕЗ ПДВ-а

Закупац се обавезује да као средство обезбеђења наплате потраживања по основу закупнине и извршења других преузетих обавеза по основу овог уговора укључујући и обавезу уклањања рекламе после истека рока закупа односно оштећења аутобуса приликом уклањања рекламе или било ког носача медија, у року од 10 дана од закључења уговора, Закуподавцу преда 1 (једну) потписану и оверену сопствену меницу, без означења доспелости и меничне своте, као гаранцију за добро извршење посла (уредно извршење својих обавеза).

Истовремено са предајом менице из става 1. овог члана, Закупац се обавезује да Закуподавцу преда менично писмо (овлашћење), да Закуподавац може попунити меницу на износ 5% уговорене вредности без ПДВ-а из члана 3. уговора у случају неуредног извршења обавеза од стране Закупца, као и копију картона депонованих потписа овлашћених лица Закупца.

Меница и менично писмо-овлашћење морају бити потписани од стране лица које је наведено у картону депонованих потписа.

Закуподавац има право да наплати меницу за добро извршење посла у свим ситуацијама када Закупац не поштује уговорне обавезе на начин и у року који је уговорен, као што је: у случају кашњења у уплати дуже од **45 дана,** као и у случају било ког непоступања Закупца на начин и у року како је уговорено.

Aко не наступе околности наведене у претходном ставу, Закуподавац се обавезује да меницу из става 1. овог члана Закупцу врати у року од 55 дана по истеку важења уговора.

У случају реализације менице става 1. овог члана, Закупац је дужан да достави нову потписану и оверену сопствену меницу, без означења доспелости и меничне своте, менично писмо (овлашћење), као и копију картона депонованих потписа овлашћених лица Закупца.

Наплатом менице, Закуподавац стиче право да једнострано раскине уговор о закупу и захтева накнаду штете.

Наплата менице не утиче на право закуподавца да захтева накнаду потпуне штете.

### Члан 6.

Закупац је дужан да обликује, реализује, одржава рекламни садржај у исправном стању, скине рекламни садржај и возило врати у стање пре истицања рекламног садржаја.

Закупац је дужан да пре реализације рекламног садржаја достави Закуподавцу на увид идејно решење. Рекламни садржај не сме да штети угледу и пословању Закуподавца и не сме бити непримерен за јавно објављивање, јер у противном Закуподавац има право да недозволи постављање таквог рекламног садржаја, о чему ће одмах по достављању идејног решења обавестити Закупца, а најкасније у року од 3 дана од достављања идејног решења.

Закупац се обавезује да неће постаљати рекламне садржаје који вређају полну, расну, територијалну, националну и верску припадност грађана.

Обавештење о неодобравању идејног решења може бити достављено Закупцу путем електронске поште, факса и писаним путем.

Закуподавац се обавезује да на возилима која су предмет овог уговора ниједно треће лице нема, нити ће имати било какво право закупа или изнајмљивања огласног простора у унутрашњости аутобуса или неко друго право које би у било ком смислу ограничавало или умањивало право Закупца у реализацији овог уговора.

Закуподавац је сагласан да закупац може у току трајања овог уговора примењивати нове технолошке трендове и иновације у овој области оглашавања.

### Члан 7.

Закупац се обавезује да по истеку закупног периода, скине рекламни садржај из унутрашњости возила, деинсталира инсталирану опрему о свом трошку и доведе возило у стање у коме је било пре истицања рекламног садржаја, у року који не може бити дужи од 10 дана од истека закупног периода.

Временски период између скидања рекламе или носача медија и упућивања возила на репарацију код трећих лица не може бити дужи од 48 сати.

Уколико Закупац не поступи у складу са ставовима 1. и 2. овог члана, Закуподавац може:

* + наплатити средство обезбеђења за добро извршење посла у целости

или

* + сам или ангажовањем трећих лица извршити скидање рекламе или носача медија и довођење у стање возила пре истицања прве рекламе или носача рекламе и настале трошкове префактурисати Закупцу.

Закупац се обавезује да износ из фактуре из претходног става уплати на рачун Закуподавца, у року од 8 дана од достављања фактуре.

Уколико Закупац не уплати износ фактуре или не уплати у року од 8 дана, Закуподавац може комплетан износ наплатити активацијом средства обезбеђења из чл. 5 Уговора. У случају да износ по наведеној факутри не буде могао да се наплати из достављеног средства обезбеђења, Закуподавац има право потраживања и разлику до укупних трошкова коју није могао наплатити из достављеног средства обезбеђења.

### Члан 8.

Уколико возила не буду враћена у стање пре истицања рекламног садржаја/носача медија, на начин и у року одређен овим уговором, Закупац се обавезује да за сваки дан када возило није изашло у саобраћај изврши исплату Закуподавцу, на име изгубљених ауто дана, у износу од 75 евра по возилу, по дану изостанка из саобраћајне експлоатације, по средњем курсу евра Народне банке Србије на дан изостанка возила.

Уколико услед изостанка возила из саобраћаја, због одуговлачења Закупца да исто врати у стање пре истицања рекламног садржаја /носача медија , Закуподавац буде имао материјалне трошкове у виду плаћања прекршајних казни, Закупац је сагласан да на захтев Закуподавца, надокнади финансијска средства по овом основу исплаћена, у року од 8 дана од упућивања писаног позива.

### Члан 9.

Закупац се обавезује да ће се придржавати општих и техничких упутстава Закуподавца као и прописа Р. Србије приликом уговарања, обликовања, реализације, одржавања и уклањања рекламног садржаја из возила, у току радног времена од 00,00-24,00 ч, 7 (седам дана) у недељи.

Закуподавац се обавезује да ће редовно вршити текуће одржавање чистоће возила и пазити да приликом прања се не оштети постављена огласна порука или други носач медија.

### Члан 10.

У случају оштећења носача медија, Закуподавац је дужан да на терет сопствених средстава изврши припрему простора за постављање носача медија, а Закупац на терет својих средстава изврши обнову носача медија.

### Члан 11.

Уколико у току трајања закупа, закупљено возило буде ван експолатације дуже од 1 дана непрекидно, због квара возила или редукованог саобраћаја, износ фактуре биће умањен за износ по данима сразмерно броју дана у месецу у односу на вредност закупа рекламног простора за то конкретно возило, или ће бити извршен повраћај уплаћених средстава по фактури, за дане за које возила нису била у експлоатацији.

Сматра се да је возило било у експлоатацији уколико у току дана макар једном буде ангажовано на превозу путника након напуштања круга предузећа закуподавца.

Уговорне стране су сагласне да ће на начин из претходног става бити надокнађена сва штета Закупцу због неизласка возила у саобраћај.

### Члан 12.

У случају немогућности коришћења возила на којима је истакнут рекламни садржај, дуже од 12 месеци или расхода возила, Закупац прихвата да самостално сноси трошкове поновног истицања рекламног садржаја/носача медија на истоврсном рекламном простору.

### Члан 13.

Уговор о закупу престаје да важи:

* истеком закупног периода за возило које је последње ушло у период закупа;
* у случају једностраног раскида уговора од стране Закуподавца због неиспуњења уговорених обавеза Закупца;
* споразумним раскидом уговора.

**Члан 14.**

У случају наступања више силе , важење овог Уговора се продужава за онолико времена колико је

трајао прекид изазван дејством више силе.

За време трајања више силе плаћање закупнине се обуставља за онај период колико је трајала виша сила.

Под вишом силом у смислу овог уговора се искључиво имају сматрати ратна дејства, оружана

побуна, земљотреси, поплаве и друге ситуације који онемогућавају превоз грађана Новог Сада

аутобусима закуподавца.

**Члан 15.**

У случају увођења таксе на ову врсту оглашавања, закуподавац се обавезује регулисати ову врсту накнаде.

### Члан 16.

Измене уговора морају бити сачињене у писаној форми уз обавезно потписивање Анекса уговора.

### Члан 17.

У случају спора уговорне стране су сагласне да ће спорове решавати споразумно, а уколико то није могуће, надлежан је суд у Новом Саду.

### Члан 18.

Уговор је сачињен у четири (4) примерака, од којих по два (2) за сваку уговорну страну.

|  |  |
| --- | --- |
| **ЗА ЗАКУПОДАВЦА** | **ЗА ЗАКУПЦА** |

### НАПОМЕНА: ПОНУЂАЧ МОРА ДА ПОПУНИ ЗАГЛАВЉЕ МОДЕЛА УГОВОРА (ТАЧКА 1. МОДЕЛА УГОВОРА), ОВЕРИ ПЕЧАТОМ И ПОТПИШЕ (ЦЕНА И ОСТАЛИ КОМЕРЦИЈАЛНИ ЕЛЕМЕНТИ БИЋЕ ПРЕУЗЕТИ ИЗ ПОНУДЕ)